Surathai21/ocs-krisdika huggingface dataset:
ประกาศของคณะปฏิวัติ ฉบับที่ 141 ลงวันที่ 1 พฤษภาคม พุทธศักราช 2515 (ยกเลิก)
วันที่ประกาศ: 1972-05-02

content: ประกาศของคณะปฏิวัติ ฉบับที่ ๑๔๑ (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา https://ratchakitcha.soc.go.th/
กฎกระทรวง ฉบับที่ 35 (พ.ศ. 2515) ออกตามความในพระราชบัญญัติวิธีการงบประมาณ พ.ศ. 2502
วันที่ประกาศ: 1972-05-09

content: กฎกระทรวง ฉบับที่ ๓๕ (พ.ศ. ๒๕๑๕) ออกตามความในพระราชบัญญัติวิธีการงบประมาณ พ.ศ. ๒๕๐๒
content: อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ รัฐมนตรีว่าการกระทรวงการคลังออกกฎกระทรวงไว้ดังต่อไปนี้
sectionNo: 1
content: ข้อ ๑ ให้ยกเลิกความในข้อ ๑ แห่งกฎกระทรวงฉบับที่ ๓๓ (พ.ศ. ๒๕๑๔) ออกตามความในพระราชบัญญัติวิธีการงบประมาณ พ.ศ. ๒๕๐๒ และให้ใช้ความต่อไปนี้แทน “ข้อ ๑ การกู้เงินในปีงบประมาณ พ.ศ. ๒๕๑๕ โดยวิธีการออกพันธบัตรเงินกู้ประเภทที่เรียกว่า “พันธบัตรลงทุนในปีงบประมาณ พ.ศ. ๒๕๑๕ ชนิดอายุสิบห้าปี”
sectionNo: 1
content: มีจำนวนไม่เกินสามพันล้านบาท”
sectionNo: 2
content: ข้อ ๒ ให้ยกเลิกความในวรรคแรกของแบบพันธบัตรลงทุนในปีงบประมาณ พ.ศ. ๒๕๑๕ ชนิดอายุสิบห้าปี ท้ายกฎกระทรวงฉบับที่ ๓๓ (พ.ศ. ๒๕๑๔) ออกตามความในพระราชบัญญัติวิธีการงบประมาณ พ.ศ. ๒๕๐๒ และให้ใช้ความต่อไปนี้แทน “อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณพ.ศ. ๒๕๐๒
sectionNo: 2
content: ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ กระทรวงการคลังจึงออกพันธบัตรลงทุนในปีงบประมาณ พ.ศ. ๒๕๑๕ ชนิดอายุสิบห้าปี มีจำนวนไม่เกินสามพันล้านบาท”
content: ให้ไว้ ณ วันที่ ๒๘ เมษายน ๒๕๑๕ บุญมา วงศ์สวรรค์ ปลัดกระทรวงการคลัง ผู้ใช้อำนาจของ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เพื่อนำวงเงินที่ลดจากการจำหน่ายพันธบัตรเงินกู้ประเภทนี้ ไปใช้ออกพันธบัตรเงินกู้ประเภทพันบัตรเงินกู้ในปีงบประมาณ พ.ศ. ๒๕๑๕ ชนิดของดอกเบี้ยร้อยละแปด (ครั้งที่ ๒) จำนวนไม่เกินเจ็ดร้อยล้านบาท สำหรับจำหน่ายให้แก่ธนาคารออมสินหรือธนาคารแห่งประเทศไทย